
Abstrak 

HAMKA sebagai tokoh ulama ulung Nusantara banyak membincangkan hal-hal 
berkaitan pemimpin di dalam karya-karya beliau. Tafsir Al-Azhar sebagai karya 
agung beliau turut tidak ketinggalan dalam membincangkan perkara tersebut. 
Artikel ini akan mengupas istilah-istilah yang telah digunakan oleh HAMKA bagi 
menjelaskan maksud pemimpin seperti khalifah, imam dan wali. Seterusnya 
tulisan ini juga akan membicarakan pemikiran HAMKA tentang faktor-faktor 
yang mendorong seseorang untuk menjadi pemimpin terutamanya keturunan, 
kekuatan fizikal dan ilmu pengetahuan. HAMKA juga turut membincangkan asas 
pimpinan Islam iaitu Allah, rasul dan orang-orang yang beriman. Tugas dan 
kewajipan pemimpin, teguran dan nasihat kepada pemimpin serta hubungan 
intim di antara pemimpin dan pihak pemerintah juga tidak ketinggalan 
dibincangkan oleh HAMKA demi untuk mencapai keredaan Allah SWT. 

Abstract 

HAMKA as one of renowned ulama in Nusantara talks widely about leadership in 
his writings. The topic is also touched in Tafsir Al-Azhar which is one of his 
masterpiece. This article will discuss about the terms used by HAMKA in 
describing leader and leadership to realize the meaning of words like khalifah, 
imam and wali. Furthermore, HAMKA ideas and thoughts on factors such as 
bloodline, physical strength and knowledge for a person to be a leader are 
discussed in this work. HAMKA also talks about the fundamental of leadership 
which are The Almighty God, Allah, prophet and worshipers. In achieving the 
blessing from Allah SWT, duties and responsibilities of leaders, criticisms and 
advices to the leaders and the personal relationship between the leader and the 
government had also been discussed by HAMKA. 

Pendahuluan 


Telah menjadi peraturan yang tetap di dalam alam ini bahawasanya segala sesuatu 
berjalan dengan pimpinan. Walaupun manusia telah dikurniakan oleh Allah SWT 
akal dan fikiran, kadang-kadang mereka tidak menyedari bahawa hidup mereka 
perlu kepada pemimpin dan pimpinan. Oleh yang demikian, menjadi 
tanggungjawab rakyat memilih pemimpin yang mempunyai sifat kepimpinan 
sejati. Seorang pemimpin yang dilantik hendaklah memiliki ciri-ciri yang layak 
dan sesuai untuk dijadikan pemimpin. 


Definisi Pemimpin 


Menurut Kamus Dewan, pemimpin ialah orang yang memimpin.' Manakala 
menurut HAMKA, pemimpin ialah, “memimpin supaya tegak. Membimbing 
supaya dapat berjalan, memapah supaya jangan jatuh! Atau menarik naik kalau 
sudah tergelincir jatuh. Tegak ke muka kalau bahaya datang mengancam”. Hak 
kepimpinan hendaklah diberikan kepada lelaki, kerana ia adalah perintah daripada 
Allah SWT serta sesuai dengan keadaan jasmani dan rohani manusia.” Perkataan 
khalifah juga digunakan oleh HAMKA bagi menjelaskan maksud pemimpin, 
khalifah bermaksud pengganti Rasulullah SAW dalam urusan pemerintahan atau 
menjadi pengganti untuk melaksanakan hukuman Allah dalam pemerintahan.” 


Imam al-Mawardi menjelaskan bahawa al-khilafah wa al-Imamah (pemimpin) 
bermaksud tempat bagi mengganti tugas-tugas kenabian demi menjaga agama dan 
politik dunia? HAMKA juga sering menggunakan perkataan imam untuk tujuan 
yang sama, imam bermaksud pemimpin yang diikuti oleh seseorang, oleh yang 
demikian seseorang yang tidak mempunyai pemimpin (imam) untuk diikuti di 
dunia, maka ia akan buta hati daripada agama, sehingga kehidupannya di akhirat 
menjadi gelap. Jika seseorang tidak beriman kepada kebenaran, nescaya ia akan 
memilih imam ke arah kesesatan secara terus menerus.” 


Perkataan wali juga digunakan oleh HAMKA dalam menjelaskan masksud 
pemimpin, penguasa, pengatur, pengurus, pemuka, penolong dan pelindung yang 
beriman kepada Allah.” Hal-hal berkaitan pemimpin adalah merupakan perkara 
penting, oleh yang demikian, Allah SWT sentiasa memberi peringatan kepada 
orang yang beriman secara berulang kali tentangnya." 


1! Noresah Baharom et al., (2010), Kamus Dewan Edisi Keempat, c. 3. Kuala Lumpur: Dewan Bahasa 
dan Pustaka, h. 1208. 
2 HAMKA (1975), Kedudukan Perempuan Dalam Islam, c. 2, Kuala Lumpur: Penerbitan Utusan 
Melayu, h. 62. 
* HAMKA (1999), Tafsir Al-Azhar, c. 3, Singapura: Pustaka Nasional Pte. Ltd., j. 2, h. 1196-1197. 
4 Ibid., j. 1, h. 159. Lihat juga HAMKA (1999), Tafsir Al-Azhar, j. 7, h. 5255. 
3 “Ali bin Muhammad Habib al-Mawardi (1979), Oawanin al-Wizirat wa Siyasat al-Mulk, Beirut: Dar 
al-Tali'at li al-Tiba'at wa al-Nashr, h. 20. 
“HAMKA (1999), Tafsir Al-Azhar, j. 6, h. 4094. Lihat juga HAMKA (1999) Tafsir Al-Azhar, j. 7, h. 
5065-5066 & 5617-5618. 
1 Ibid., j. 2, h. 749. Lihat HAMKA (1999), Tafsir Al-Azhar, j. 1, h. 628. Lihat juga HAMKA (1999), 
Tafsir Al-Azhar, j. 9, h. 7201. 
8 Ibid., j. 3, h. 1783. 

Perbahasan Tafsir Al-Azhar Tentang Pemimpin 


Menurut Mohd Zaid Kadri, melalui Tafsir Al-Azhar, HAMKA telah 
membincangkan hal-hal berkaitan pemimpin secara khusus dalam jilid satu hingga 
jilid lima serta jilid 8, kebanyakkannya berkisar di bawah tajuk memilih 
pemimpin, sifat-sifat pemimpin, memberi teguran yang membina kepada 
pemimpin, orang kafir tidak layak untuk dipilih sebagai pemimpin, istigamah 
dalam kepimpinan dan bertambah tinggi kedudukan pemimpin semakin jelas 
kelemahannya.” 


Faktor-Faktor Mendorong Seseorang Menjadi Pemimpin 


Menurut HAMKA, terdapat beberapa faktor yang mendorong seseorang itu untuk 
menjadi pemimpin, antaranya keturunan, kekuatan, kepandaian serta pemimpin 
lain mengakuinya sebagai pemimpin, HAMKA menjelaskan: 


“Kerana dia diakui lebih kuat, lebih pandai dan lebih dapat 
dikemukakan, dia bersedia naik yang lain bersedia turun, dia bersedia 
mengatur dan yang lain bersedia diatur... Sebabnya bermacam-macam, 
ada kerana keturunan, seumpama anak seorang ulama menjadi ulama 
pula kerana lingkungan dan pergaulan dan kebiasaan di dalam rumah 
ayahnya yang dilihatnya sejak kecil”.' 


Ilmu pengetahuan juga dapat menaikkan seseorang menjadi pemimpin, tetapi 
pemimpin yang sejati kerapkali tidaklah terdiri daripada orang yang sangat pintar 
dan mempunyai kelulusan tinggi, malahan kerapkali pemimpin-pemimpin besar 
dunia mempergunakan orang-orang yang berilmu sebagai pembantu untuk 
mencapai matlamatnya, pemimpin yang sejati adalah satu jiwa atau satu peribadi 
yang lain daripada yang lain.'' Oleh yang demikian, keturunan dan keilmuan 
bukanlah merupakan faktor utama mendorong seseorang untuk menjadi pemimpin 
dan tidak semua pemimpin yang sejati mempunyai sifat yang sedemikian. 


Terdapat faktor-faktor lain yang mendorong seseorang untuk menjadi pemimpin, 
antaranya agama, fahaman yang dipegang, perebutan pengaruh. HAMKA 
menegaskan: 


“Ugama yang dipeluk atau kitab-kitab yang dibaca atau suatu fahaman 
yang dipegang teguh, semuanya pun menentukan corak pemimpin, 
bahkan perlumbaan perebutan pengaruh dan kuasa dengan pemimpin 
yang lain yang sama-sama hidup menjadi saringan juga buat 
menentukan kelemahan dan kekuatan...”.” 


? Mohd Zaid Kadri (1997), Fakta-Fakta Dari Tafsir Al-Azhar, Johor Bahru: Badan Cemerlang Sdn. 
Bhd., h. 462. 

10 HAMKA (1973), Pemimpin Dan Pimpinan, Kuala Lumpur: Pustaka Melayu Baru & Pustaka 
Budaya Agensi, h. 3-4. 

1 Ibid., h. 5. 

©? Ibid., h. 6. 

Keghairahan untuk mendapatkan sesuatu pangkat dan kedudukan adalah salah 
satu faktor mendorong seseorang menjadi munafik, bagi mereka gelaran 
pemimpin adalah merupakan satu kemegahan peribadi, walaupun tidak ada garis 
panduan yang nyata tentang apa yang akan dipimpinnya." Oleh yang demikian 
Rasulullah melarang daripada meminta-minta untuk dilantik sebagai pemimpin 
melalui hadith baginda SAW: 


R Ga o z 


Ing al i Io à jg Y ÓG: A is 


flea a ep, AE 


Maksudnya: “Diberitakan daripada Abdul Rahman bin Samurah, 
beliau berkata: bahawa Rasulullah SAW besabda kepadaku: Wahai 
Abdul Rahman! Jaganlah engkau meminta untuk menjadi pemimpin, 
kerana sesungguhnya jika engkau diberi kuasa kerana meminta, maka 
engkau akan dibebaninya. Sebaliknya jika engkau diberi kuasa tanpa 
meminta, maka engkau akan dibantu (oleh Allah)”. 


Menurut HAMKA, Allah SWT telah menjelaskan dengan terang dan tanpa 
berselindung bahawa perkara yang membentuk pimpinan ialah tiga iaitu Allah, 
rasul dan orang yang beriman, mereka adalah merupakan saluran yang akan 
menyalurkan kehendak Allah dan rasul dalam mengemudi umat serta mencapai 
reda Allah." Ini telah termaktub dalam firman Allah dalam surah al-Ma'idah (5): 
55-56 yang bermaksud: 


Maksudnya: “Sesungguhnya Penolong kamu hanyalah Allah, dan 
RasulNya, serta orang-orang yang beriman, yang mendirikan 
sembahyang, dan menunaikan zakat, sedang mereka ruku‘ (tunduk 
menjunjung perintah Allah). Dan sesiapa yang menjadikan Allah dan 
rasulNya serta orang-orang yang beriman itu penolongnya (maka 
berjayalah dia), kerana sesungguhnya golongan (yang berpegang 
kepada ugama) Allah, itulah yang tetap menang”. 


Ayat 55 Surah al-Ma'idah merupakan suatu pernyataan yang tegas tentang 
pimpinan Islam dan tidak ada pimpinan Islam selain daripada tiga faktor 
membentuk pimpinan iaitu Allah, rasul dan orang-orang yang beriman. Pimpinan 


B HAMKA (1999), Tafsir Al-Azhar, j. 4, h. 3107. 
1 Yahya bin Sharaf al-Nawawi (2003), Sahih Muslim bi Sharh al-Nawawi, kitab al-Imarat, bab al- 
Nahyu “an Talab al-Imarat wa al-Hars “Alayha, no. hadith 1652. j. 6, Qahirah: Dar al-Manar, h. 518. 
Lihat juga “Ali bin Muhammad al-Shawkani (2008), Nayl al-Awtar Sharh Muntaga al-Akhbar min 
Ahadith Sayyid al-Akhyar, kitab al-Agdiyat wa al-Ahkam, bab Karahiyat al-Hars “ala al-Wilayat wa 
Talbiha, no. hadith 3875, c. 4, j. 6, Misr: Dar al-Wafa”, h. 306. 
P HAMKA (1971), “Dari Hati Ke Hati: Konsepsi Al-Qur'an Tentang Pemimpin”, Panji Masyarakat, 
Jakarta: Yayasan Nurul Islam, no. 76, 1 April 1971, h. 3-4. 

datang daripada Allah SWT, disampaikan oleh rasul dan dilaksanakan oleh orang- 
orang yang beriman. Allah SWT merupakan pemimpin tertinggi umat Islam, tidak 
ada perintah dan tidak ada peraturan yang melebihi perintah dan peraturan yang 
datang daripada Allah. Jika seseorang itu hanya sedikit sahaja meragui hak Allah 
sebagai pemimpin yang paling tinggi, sudah pasti keraguan tersebut telah 
menyebabkan dia telah kehilangan pokok pegangan hidup. Seterusnya jika dia 
berkata bahawa terdapat peraturan lain ciptaan manusia yang lebih baik daripada 
peraturan Allah, dia telah murtad dan terkeluar daripada agama Islam. Pimpinan 
Allah disalurkan melalui wahyu kepada Rasulullah SAW.' 


Orang-orang yang beriman merupakan pelaksana pimpinan Allah, orang yang 
percaya bahawa Allah itu memang ada, Maha kuasa dan segala sesuatu di dalam 
dunia ini berlaku menurut kudrat dan iradatNya. Allah mempunyai pelbagai 
peraturan dan ia perlu dilaksanakan. HAMKA menegaskan: 


“Sebab itu maka tidaklah mungkin ada orang tampil kemuka membawa 
bawa nama Islam, padahal dia tidak bersungguh2 pertjaja kepada 
pimpinan Allah dan Rasul. Apatah lagi kalau nama Islam dipindjamnja 
untuk mendjamin kedudukan padahal kehendak Islam tidak hendak 
dilaksanakanja. Apatah lagi orang jang bukan saja tidak mengenal 
pimpinan Allah dan Rasul itu, bahkan menantangnja. Jang dengan 
murah mulut mengatakan bahawa peraturan Allah itu tidak tjotjok lagi 


17 
dengan zaman modern”. 


Allah memimpin jiwa orang-orang Islam kepada petunjuk dan hidayatNya serta 
daripada gelap kepada terang. Pemimpin yang kedua bagi orang-orang Islam ialah 
Rasulullah, baginda mewakili Allah SWT untuk memimpin mukmin dan 
menunjukkan suri tauladan melalui sunnahnya. Pemimpin yang ketiga pula adalah 
orang-orang yang beriman, mereka akan membawa golongan mukmin ke arah 
pemimpin yang pertama dan kedua. Pimpinan seperti ini akan membawa kepada 
kejayaan kepada Islam dan penganutnya di dunia dan akhirat." 


1. Sifat Pemimpin 


Terdapat dua syarat penting yang perlu ada pada seseorang pemimpin iaitu berani 
bertindak dan mempunyai pahlawan budi, di dalam sejarah agama Islam Saidina 
Umar bin Al-Khattab telah menunjukkan sifatnya sebagai seorang pemimpin yang 
dermawan, memaafkan kejahilan rakyatnya, lemah-lembut di dalam pergaulan 
serta tidak menghiraukan soal yang remeh temeh dan beliau tidak mengamalkan 
sikap membalas dendam." 


1 Thid., h. 4. 
V Ibid. 
8 HAMKA (1999), Tafsir Al-Azhar, j. 3, h. 1778-1779. 
P HAMKA (1973), Pemimpin Dan Pimpinan, h. 8. 

Setelah zaman bertambah maju seperti sekarang, maka selain daripada sifat yang 
tersebut, pemimpin juga hendaklah mempunyai sifat-sifat lain yang sesuai dengan 
roh demokrasi bijaksana iaitu luas jangkauan akal, lapang dada, percaya kepada 
diri sendiri, percaya kepada benarnya masalah yang diperjuangkan, mempunyai 
hati yang rahim kepada sesama manusia, mengatur langkah dalam apa jua 
keadaan, cinta kepada keadilan serta fasih lidah ketika berkata-kata. Sanggup 
mengadakan dakwah dan dakyah (propaganda), tabah dan tahan hati ketika dalam 
kesusahan, kerana tidak ada pemimpin dan tidak wujud kemimpinan kalau tidak 
tahan menderita. HAMKA telah menjelaskan beberapa sifat yang perlu dimiliki 
oleh pemimpin melalui pantun beliau: 


Janganlah masuk ke tengah gelanggang 
Kalau taruhan tidak tertampin 


Janganlah ingin jadi pemimpin 
Kalau hanya alang kepalang 


Tidaklah semua orang akan senang 
Selama berjuang di bumi ini 


Ada yang suka ada yang benci 
Setelah meninggal barulah terang.” 


Para pemimpin hendaklah bersabar jika mereka yang ingin mencapai darjat yang 
tinggi dalam memimpin bangsa, sebaliknya darjat tersebut tidak akan tercapai jika 
mereka tidak mempunyai kesabaran dan cepat berputus asa dalam menghadapi 
sebarang cabaran dan halangan.” Para pemimpin hendaklah meniru sifat 
Rasulullah SAW yang penuh sabar, lemah-lembut, tidak cepat marah dan dengan 
jiwa besar baginda memimpin umat Islam. Allah SWT telah menanamkan ke 
dalam diri Rasulullah sifat rahmat (belas-kasihan) dan cinta, sehingga dengan sifat 
rahmat tersebut mempengaruhi sikap baginda dalam memimpin umatnya. 
Sebaliknya pemimpin yang bersikap kasar dan keras hati atau kaku sikapnya, akan 
menyebabkan orang ramai akan menjauhkan diri serta takut untuk 
menghampirinya, seterusnya mereka akan gagal dalam memimpin.” Terdapat tiga 
keistimewaan kepimpinan Rasulullah SAW, iaitu mengambil berat tentang hal 
ehwal umatnya, sangat inginkan kebaikan umatnya dan bersifat belas kasihan dan 
kasih sayang.” 


Menurut HAMKA, walaupun seseorang itu tidak dapat memimpin orang ramai, 
sekurang-kurangnya dia hendaklah menjadi suami yang memimpin isteri dan 
anak-anaknya.” Jika seseorang itu telah dinobatkan sebagai pemimpin, dia 


2 Ibid., h. 9-10. 
2! HAMKA (1999), Tafsir Al-Azhar, j. 7, h. 5617. 
2 Thid., j. 2, h. 965-966. 
2 Ibid., j. 4, h. 3185-3186. 
4 HAMKA (1971), “Dari Hati Ke Hati: Konsepsi Al-Qur'an Tentang Pemimpin”, Panji Masyarakat, 
Jakarta: Yayasan Nurul Islam, no. 76, 1 April 1971, h. 3. 

hendaklah bertanggungjawab kepada semua rakyat yang berada di bawah naungan 
mereka, ini seperti apa yang telah dijelaskan oleh Rasulullah melalui hadith 
baginda: 


A 


da ale d db l du LAS: Ji R AN 

SE Jaka eh aa SARA 3, OK Jb 
2 2o 2 m 

ates ie Jaksa ghs JANG o asy 


Maksudnya: “Bahawa ‘Abdullah bin ‘Umar telah berkata: aku telah 
mendengar bahawa Rasulullah SAW bersabda: Setiap kamu adalah 
pemimpin, dan setiap pemimpin bertanggungjawab terhadap apa yang 
dipimpinnya. Seorang imam (pemimpin) bertanggungjawab terhadap 
rakyat di bawah pimpinannya. Seorang lelaki bertanggungjawab 
terhadap ahli keluarga serta mereka yang terletak di bawah 
tanggungannya... ”. 


Menurut HAMKA, kita semua adalah memikul tanggungjawab kerana kita 
dipimpin oleh orang atasan kita, kita pula memimpin dan bertanggungjawab 
terhadap orang yang berada di bawah tanggungan kita. Seorang raja memimpin 
rakyat jelata, suami memimpin anak-anak dan isteri, manakala seorang isteri 
merupakan pemimpin dalam rumah tangga suaminya.” 


Menurut Muhammad Mahmud al-“Ayni, pemimpin yang dimaksudkan di dalam 
hadith di atas ialah orang yang diamanahkan untuk menjaga dan sentiasa 
mengawal terhadap apa yang telah diamanahkan kepadanya, mereka dituntut 
supaya berlaku adil kepada sesiapa sahaja, menjaga kemaslahatan orang yang 
berada di bawah naugan mereka, samada dalam hal-hal berkaitan keagamaan atau 
keduniaan. Jika mereka melaksanakan tugas dan amanah tersebut, mereka akan 
mendapat balasan yang berlipat ganda, tetapi jika sebaliknya setiap rakyat akan 
menuntut hak-hak mereka daripada pemimpin tersebut.” 


HAMKA telah mencadangkan empat sifat yang perlu dimiliki oleh pemimpin 
bertujuan untuk mengatasi kesulitan-kesulitan yang akan ditempuh oleh para 
pemimpin agar mereka berjaya dalam pimpinan mereka, sifat-sifat tersebut adalah 
seperti berikut: 


2 “Ali bin Hajar al-“Asgalani (1989), Fath al-Bari Sharh Sahih al-Bukhari, kitab al-Jum'at, bab al- 
Jum'at fi al-Gura wa al-Mudun, no. hadith. 893. j. 2, Beirut: Dar al-Kutub al-'Ilmiyyah, h. 482. 
% HAMKA (1999), Tafsir Al-Azhar, j. 4, h. 2317. 
7 Muhammad Mahmud bin Ahmad al-“Ayni (2005), Umdat Al-Oari Sharh Sahih Al-Bukhari, j. 5, 
Beirut: Dar al-Fikr, h. 43. 

i. Amanah (jujur) 


Makna amanah untuk pemimpin lebih tinggi daripada makna amanah orang biasa, 
oleh yang demikian, para pemimpin janganlah membelanjakan harta awam untuk 
kepentingan diri sendiri, pemimpin juga dilarang mengkhianati kawan-kawannya. 
Mereka wajib jujur, ikhlas, tidak terlalu banyak menabur janji yang tidak dapat 
dipenuhi serta mereka hendaklah berusaha bersungguh-sungguh. Mereka bukanlah 
seorang yang jujur jika keadaan yang sebenarnya disembunyikan kepada 
pengikutnya. Kejujuran seorang pemimpin terletak pada keberaniannya dalam 
meninjau kembali pendirian yang akan berubah kerana perubahan waktu atau 
tempat. 


ii. Berani 


Sifat berani amat penting pada saat-saat genting, sebaliknya keraguan adalah 
permulaan kepada kekalahan. Para pemimpin hendaklah mempunyai sifat berani 
berterus terang untuk meluruskan kembali pendapat umum yang salah dan 
menyeleweng, walaupun mereka akan marah atau murka terhadap tindakan 
pemimpin tersebut.” 


iii. Bijaksana 


Bijaksana ialah pandangan jauh menampakkan sesuatu yang belum jelas kelihatan 
oleh orang lain. Para pemimpin wajib mempunyai sifat bijaksana tersebut kerana 
sesebuah negara banyak memeterai perjanjian dengan negara-negara luar. 
Kebijaksanaan pemimpin diukur bukan sahaja dalam menjalankan tugas-tugas 
dalam negara, malah ia merangkumi hal-hal luar negara. Pemimpin yang 
bijaksana disebabkan banyak pengalaman adalah amat penting dan pemimpin 
yang bijaksana dapat mengukur kekuatannya.” 


iv. Timbang rasa 


Para pemimpin hendaklah mempunyai sikap timbangrasa atau setia kawan, iaitu 
keteguhan hubungan pemimpin dengan rakyat terutamanya dengan rakan-rakan 
mereka yang terdekat. Para pemimpin sejati merasai apa yang dirasai oleh rakyat- 
rakyatnya, menyelami apa yang dideritai oleh rakyat jelata dan hati mereka 
sentiasa terbuka menerima rakyat.” 


Al-Qur'an telah menggariskan dua asas utama dalam memilih pemimpin, pertama 
ialah ilmu. Ilmu yang mesti dimiliki oleh seorang pemimpin ialah ilmu berkaitan 
dengan tugas yang sedang dihadapi, agar dia tidak ragu-ragu dalam menjalankan 
pimpinannya. Tidak perlu bagi pemimpin mengetahui segala cabang ilmu, yang 
amat penting baginya ialah mempunyai ilmu tentang mempergunakan tenaga, dia 


“HAMKA (1973), Pemimpin Dan Pimpinan, h. 18-19. 
2 Thid., h. 20. 
30 Thid., h. 22-23. 
31 Thid., h. 24-25. 

wajib tahu memilih tenaga yang akan ditugaskan untuk menghadapi suatu 
pekerjaan, sebagai contoh Abu Bakar al-Siddig telah melantik Khalid bin Al- 
Walid sebagai panglima perang, walaupun perlantikan tersebut tidak dipersetujui 
oleh Umar bin Al-Khattab lantaran terdapat beberapa tabiat Khalid yang tidak 
digemari oleh beliau. Abu Bakar telah meletakkan orang yang sesuai pada 
tempatnya (the right man in the right place). 


Kesihatan tubuh badan adalah merupakan asas yang kedua dalam memilih 
pemimpin, ini seperti mempunyai bentuk badan yang tampan yang boleh 
menimbulkan simpati. Seorang pemimpin yang cacat janganlah dilantik menjadi 
pemimpin, kecuali kecacatan yang telah menimpanya di dalam peperangan atau 
ketika menjalankan tugas.” Selain itu, seorang pemimpin janganlah turut hanyut 
dalam gelombang emosi orang-orang yang di bawah pimpinannya, istigamah 
(keteguhan) seorang pemimpin merupakan antara faktor yang menentukan 
kejayaannya pada masa hadapan.” Di samping itu seseorang pemimpin perlu 
mempunyai beberapa sifat berikut, bercita-cita besar, bersabar dalam menghadapi 
kesusahan dan tidak mudah panik, sentiasa menunaikan janji, teguh pendirian, 
menutup segala pintu kesusahan dan kebinasaan, meletakkan sesuatu pada 
tempatnya, meneliti dengan penuh perhatian sebelum melakukan sesuatu tugas.” 


Faktor-Faktor Kejatuhan Pemimpin 


HAMKA telah menggariskan beberapa faktor yang menyebabkan kejatuhan 
seseorang pemimpin, antaranya, 


1. Sikap Memuja Pemimpin 


Terdapat daripada kalangan rakyat yang memuja secara berlebihan dan memohon 
pangkat kepada pemimpin, perbuatan seperti ini dilakukan adalah kerana mereka 
takut akan dimurkai, takut pangkatnya akan diturunkan serta takut akan 
diberhentikan secara paksa yang akan menyebabkan anak-anak mereka kelaparan. 
Mereka tidak akan berhenti setakat itu saja, malah mereka telah melakukan 
perbuatan yang sama terhadap para pengganti pemimpin tersebut, mereka 
sebenarnya adalah golongan yang amat pengecut. HAMKA menjelaskan: 


“Lantaran itu kian lama dia kian menyembah kepada manusia yang 
diberhalakannya itu. Kemudian tiba-tiba berhenti Presiden tempat dia 
menyembah dan takut, atau mangkat Raja tempat dia menyembah dan 
menyusun jari yang sepuluh, dia bertambah musyrik lagi memuja 
menjilat kepada pengganti Presiden atau Raja itu. Maka seluruh 
hidupnya dipenuhi oleh rasa takut”.” 


2 HAMKA (1999), Tafsir Al-Azhar, j. 1, h. 593. 
8 Ibid., j. 5, h. 3386. 
4 Raja Haji Ali Raja Muhammad Yusof (1999), Kumpulan Ringkas Berbetulan Lekas Pada Orang 
Yang Pantas Dengan Fikiran Yang Lantas, c. 2, Kuala Lumpur: Khazanah Fathaniyah, h. 38. 
8 HAMKA (1999), Tafsir Al-Azhar, j. 3, h. 2094. 

Sikap mengambil muka terhadap pemimpin adalah satu daripada tanda kelemahan 
peribadi seseorang yang melakukan perbuatan tersebut.” HAMKA telah 
menamakan sikap mengambil muka terhadap pemimpin ini sebagai Jilatisme, kata 
HAMKA, “merasa diri jadi “besar” kerana pangkat, menunduk-nunduk pada yang 
pangkatnya lebih tinggi, menekan kepada anak buah yang di bawah”. HAMKA 
telah menceritakan pengalaman peribadi beliau bahawa seorang kawan 
menganjurkan agar isteri beliau iaitu Siti Raham menulis surat memohon maaf 
secara terus kepada Presiden Sukarno, meminta kasihan belas Sukarno agar beliau 
membebaskan HAMKA daripada tahanan penjara kerana anak-anak HAMKA 
ramai serta memberi pengampunan terhadapnya. Siti Raham tidak menerima 
saranan daripada kawan HAMKA tersebut. HAMKA juga telah melarang 
isterinya daripada berbuat perkara tersebut. HAMKA menjelaskan: 


“Saya beri keterangan kepadanya bahwa tahanan ini adalah soal politik. 
Tidak ada permusuhan peribadi di antara saya dengan Presiden 
Sukarno. Saya ditahan karena Presiden tidak menyetujui aliran politik 
saya. Bagaimana saya akan mengubah suatu keyakinan hidup? Bahkan 
Sukarno pun tidak akan percaya bahwa saya akan berubah! Saya 
jelaskan kepada isteri saya dengan penuh rasa cinta bahwa anjuran 
kawan itu, entah disengajanya entah tidak, akan mengakibatkan 


jatuhnya nama saya”. 


HAMKA telah memberi amaran keras kepada pembaca Tafsir Al-Azhar agar 
mereka tidak mengampu pemerintah yang tidak adil serta merampas kemerdekaan 
mereka, kerana perbuatan tersebut akan menyebabkan maruah mereka sebagai 
manusia akan jatuh.” Perkembangan negara-negara di zaman moden ini kadang- 
kadang menyebabkan pemujaan terhadap pemimpin, tokoh negarawan, pahlawan 
dan sebagainya secara berlebih-lebihan dan perbuatan seperti ini semakin 
menjadi-jadi kini. 


Para pemimpin dan mereka yang mempunyai jawatan tinggi kerapkali disesatkan 
oleh pujian bitanah iaitu orang-orang yang berada di sekeliling. Oleh kerana 
pujian biasa dihamburkan kepada pemimpin-pemimpin tersebut, amat jarang 
mereka mendengar celaan. Jika terdapat individu mengkritik atau menyalahkan 
perbuatan mereka, orang itu akan disangka memusuhi mereka, lama kelamaan 
akan dituduh sebagai “musuh negara”, lalu disingkirkan dengan jalan kasar atau 
dengan jalan yang halus, direka dan dicipta fitnah untuk menyingkirkannya. 
Keadaan ini akan menyebabkan negara yang dipimpin oleh pemimpin seperti ini 
bertambah sengsara, kehidupan rakyat bertambah melarat dan yang menikmati 


3 HAMKA (2007), Peribadi, Shah Alam: Pustaka Dini, h. 71. 
7 HAMKA (2009), Dari Hati Ke Hati: Bercakap Soal Agama, Sosial-Budaya Dan Politik, Shah Alam: 
Pustaka Dini, h. 361. 
8 HAMKA (1999) Tafsir Al-Azhar, j. 8, h. 6200. 
3 Thid., j. 5, h. 3412. 
“0 Thid., j. 8, h. 6260. 

kemewahan hidup hanya orang-orang yang dekat dengan pemimpin seperti ini 
sahaja. 


2. Melanggar Janji 


Para pemimpin yang melanggar janji wajib dijatuhkan hukuman yang setimpal 
dengan kesalahan mereka, hukuman seperti ini perlu agar mereka berhenti 
daripada melanggar janji dan agar ianya tidak berulang lagi, juga supaya 
pergaulan hidup menjadi lebih tenteram. Sebaliknya, jika ianya dibiarkan, nescaya 
perbuatan mereka ini akan diikuti oleh orang ramai yang hanya menuruti saja 
kehendak para pemimpin tersebut.” 


3. Ketidakadilan Pemimpin 


Terdapat daripada kalangan para pemimpin yang ingin merdeka daripada garis 
panduan yang yang telah ditentukan oleh Allah, mereka memperturutkan 
kehendak hawa nafsu, memakan rasuah, mengambil harta orang lain dengan 
bukan jalan yang betul, mengaut harta kekayaan negara untuk kepentingan 
peribadi. Orang-orang yang beriman yakin bahawa kian memuncak ketidakadilan 
pemimpin seperti ini, kian dekatlah masa kejatuhannya. HAMKA 
menggambarkan sifat pemimpin yang tidak adil, katanya: 


“Dan dengan memakai nama Demokrasi si zalim menjalankan 
pemerintahan Autokrasi. Manusia melantik sendiri dirinya jadi Allah. 
Barangsiapa yang memberi peringatan dengan jujur, dituduhnya musuh 
negara. Lalu dianiaya, disiksa, diasingkan dan dipenjarakan. Kezaliman 
itu tidak bisa ditahan-tahan, sebab hawa nafsunya telah membutakan 
pertimbangannya yang sihat. Bertambah lama bertambah jauhlah dia 
dari garis yang diredhai Allah”. 


HAMKA menjelaskan helah yang digunakan oleh pemimipin yang tidak adil 
untuk mempertahankan kekuasaan mereka dengan menyalahkan pihak musuh 
daripada luar negara seperti Kapitalis dan lain-lain, kata HAMKA: 


“Kaum yang hendak mempertahankan kekuasaan kezaliman, selalu 
membesar-besarkan bahaya musuh dari luar, supaya rakyat lupa atau 
dipalingkan perhatian mereka dari kelemahan pemerintahnya. Lalu 
dikatakan bahwa musuh yang besar itu ialah Kapitalis, Imperialis dan 
Kolonialis. Sampai-sampai kalau rakyat tadi telah lapar, habis dihisap 
darahnya oleh pemerintahnya sendiri, dikatakan bahwa sebab-sebab 
kesengsaraan rakyat itu ialah kaum kapitalis dari luar”. 


4! Tbid., j. 8, h. 6450. 

2 Ibid., j. 4, h. 2873. 

8 Ibid., j. 3, h. 2026-2027. 
4 Ibid., j. 1, h. 177. 

Terdapat juga daripada kalangan pemimpin melakukan ketidakadilan terhadap 
rakyat di bawah pimpinannya, segala kesalahan mereka tidak boleh disanggah. 
Pemimpin seperti ini ibarat wakil Tuhan dan segala tindak tanduk mereka adalah 
sentiasa benar. Jika hal seperti ini berlaku secara berterusan, maka ia bererti 
merampas dan mencabuli akal budi manusia." 


HAMKA turut menggariskan sifat-sifat pemimpin yang tidak adil, antaranya 
mereka takut untuk menjejakkan kaki ke masjid kerana jiwa mereka amat 
berjauhan dengan Allah, juga kerana mereka takut untuk mendengar khutbah yang 
berapi-api menegur perbuatan mereka, juga kerasnya ancaman Allah terhadap 
mereka. Perbuatan mereka menghalangi orang daripada melakukan ibadat kepada 
Allah atau menghancurkan masjid bukanlah kerana mereka gagah berani, tetapi 
sebaliknya mereka adalah golongan yang amat pengecut.” HAMKA 
menggambarkan taktik pemimpin seperti di atas untuk memerangkap musuh- 
musuh politik mereka dengan katanya: 


“Orang “di atas” mudah saja mengatur siasat kalau memang sudah 
disengaja buat mencelakakan dia. Yang tidak ada bisa saja diadakan. 
Masih begitu keadaan di dunia ini sampai kepada waktu tafsir ini 
disusun, sebab kelobaan manusia kepada kekuasaan menghalalkan 


47 
segala cara”. 


HAMKA tidak ketinggalan menjelaskan sifat-sifat imam (pemimpin) yang adil, 
adil adalah ibarat seperti seorang ibu yang amat kasih terhadap anaknya, 
dikandungnya anak tersebut di dalam perutnya dengan penuh kesukaran, diasuh 
dengan penuh kasih sayang setelah anak tersebut dilahirkan, berjaga malam, 
disusukan, dikendong ke sana sini, berduka bermuram apabila anaknya ditimpa 
sakit, gembira dan ketawa ria apabila anaknya sihat.” HAMKA membuat 
perumpamaan tentang sifat pemimpin yang adil dengan memetik kata-kata Hassan 
al-Basri kepada Umar bin Abdul Aziz: 


“Imam yang adil, Ya Amirul Mukmimin, adalah laksana seorang 
pengembala yang mengembalakan unta yang dikasihinya, dihalaunya 
ke padang yang subur rumputnya, dihindarkannya jauh-jauh dari 
pinggir tebing yang curam, dijaganya agar jangan dimakan binatang 


buas, dipeliharanya supaya jangan mati kepanasan atau kedinginan”. 


Keadilan menurut Islam adalah perintah yang positif, bukan untuk satu golongan 
sahaja, malah pemimpin amat dituntut untuk melaksanakan keadilan terhadap 
rakyat yang berada di bawah kekuasaannya. Adalah satu perkara yang salah jika 
seseorang pemimpin memerintahkan orang lain supaya hidup sederhana, agar dia 


“HAMKA (1992), Akhlagul Karimah, Jakarta: Pustaka Panjimas, h. 163. 
4 HAMKA (1999), Tafsir Al-Azhar, j. 1, h. 271. 
4 Ibid., j. 5, h. 3644. 
48 HAMKA (2007), Lembaga Hikmat, Shah Alam: Pustaka Dini, h. 34. 
HAMKA (2003), Lembaga Budi Perhiasan Insan Cemerlang, Shah Alam: Pustaka Dini Sdn. Bhd., 
h. 83-84. 

dapat hidup mewah. Seterusnya HAMKA menegaskan bahawa pemimpin yang 
tidak adil akan menyeru rakyatnya, “Tidurlah di bawah jambatan, sebab kami 
diam di gedung indah. Dan nanti akan tercapailah adil dan makmur. Dan tahanlah 


menderita lapar, sebab saya makan kenyang”. 


4.  Menuruti Hawa Nafsu Dan Kerosakan Akhlak Pemimpin 


Pemimpin yang mengikuti hawa nafsu sepenuhnya akan menyebabkan 
pertimbangan akal mereka akan hilang, pancaindera kabur dan akan terbiasa 
dengan kemewahan hidup.” Imam al-Mawardi menyebut kerosakkan akhlak 
pemimpin akan membawa kepada rosaknya “adalah, melakukan perkara-perkara 
yang haram juga boleh mencarikkan “adalah seseorang pemimpin, pemimpin 
yang tidak ada “adalah akan dikira dirinya cacat dalam memimpin.” 


5. Tidak Menegur Kesalahan Pemimpin 


Setiap manusia mempunyai kelemahan masing-masing, bagi mengatasi kelemahan 
pemimpin, hendaklah ditegakkan amalan nasihat-menasihati atau tegur-menegur, 
bukan sahaja nasihat pemimpin kepada rakyat, tetapi apa yang lebih penting ialah 
nasihat rakyat kepada pemimpin. 


Kawan-kawan yang suka mengambil muka seringkali menyebabkan kejatuhan 
pemimpin. Mereka telah menyembunyikan kelemahan pemimpin serta tidak mahu 
mengatakan kesalahan dengan terus terang kerana dikhuatiri hati dan fikiran 
pemimpin menjadi kusut serta akan menimbulkan kemarahannya. Jika sesuatu 
bahaya menimpa negara, kawan-kawan seperti inilah yang akan lari terlebih 
dahulu meninggalkan pemimpin tersebut.” HAMKA telah menjelaskan tentang 
kepentingan teguran yang membina dengan katanya: 


“Sebab itu carilah teman yang setia, yang berani mengatakan terus 
terang kesalahan kita. Cari teman yang berani mengkritik yang sudi 
membanding kesalahan dan keterlanjuran kita. Biar pahit rasanya 
menerima kritik, jangan dielakkan suatu kepahitan yang singkat, untuk 
menghindarkan bahaya kepahitan yang panjang. Kejatuhan orang lain, 
kenaikannya, langgam suaranya, tabiat perangainya, hendaklah dibawa 
ukuran kepada diri sendiri. Tilik mana yang salah lalu disingkirkan, dan 
perhatikan yang benar itulah yang patut dicontoh”. 


Seorang pemimpin janganlah meniru cara yang telah dilakukan oleh orang lain 
untuk menjatuhkan seseorang, kerana seorang yang naik ke puncak yang tinggi 
tidak melalui jalan yang sepatutnya, akan menyebabkan dia jatuh, kejatuhan yang 


2 HAMKA (1981), “Dari Hati Ke Hati: Masyarakat Adil Dan Makmur”, Panji Masyarakat, Jakarta: 
Yayasan Nurul Islam, no. 316, 1 Mac 1981, h. 7. 
51 HAMKA (1992), Akhlagul Karimah, h. 154. 
22 “Ali bin Muhammad Habib al-Mawardi (1979), Oaw@nin al-Wiz@rat wa Siyasat al-Mulk, h. 36-37. 
$ HAMKA (1992), Akhliigul Karimah, h. 151-152. 
8 Ibid., h. 152. 

kita takuti bukanlah kejatuhan seseorang yang berpangkat daripada pangkatnya, 
kejatuhan orang yang makan gaji daripada gajinya, atau kejatuhan orang kaya 
daripada kekayaannya. Tetapi apa yang lebih ditakuti ialah kejatuhan budi.” 


HAMKA telah menyarankan kepada orang yang ingin memberi nasihat kepada 
para pemimpin hendaklah dengan ikhlas, jujur, lemah lembut serta dengan penuh 
rasa cinta, walau apapun jawatan yang disandang oleh seseorang seperti raja, 
presiden, menteri, hakim, penguasa tempatan dan lain-lain, tidaklah bererti 
bahawa mereka akan terlepas untuk diberi nasihat. HAMKA berpesan dengan 
katanya: 
“... berikanlah nasihat kepada pemegang pemerintahan itu dengan 
ikhlas dan jujur, dengan kata lemah lembut dan dari rasa cinta, sunyi 
daripada membukakan aib dan menghinakan, sunyi daripada kasar dan 
maksud jahat, yang semuanya itu tidak diizinkan oleh tabiat 
kemanusiaan yang sempurna. Orang yang kena nasihat haruslah insaf 
bahwa lantaran pangkatnya itu tidaklah dia tertinggi pada sisi Allah 
sehingga akan sama derajatnya dengan Nabi. Pada sisi Tuhan tidak 
berbeda harganya dengan rakyat si pemberi nasihat itu”. 


Menurut HAMKA, umat manusia tidak akan mencapai kebaikan jika sekiranya 
tidak ada golongan yang berani menyatakan kebenaran secara terus terang kepada 
para pemimpin, serta mengajukan supaya pemimpin tersebut memerintah dengan 
lurus jika mereka telah mulai keluar daripada landasan yang betul, demikian juga, 
rakyat jelata tidak akan memperolehi ketenteraman jika sekiranya pemimpin 
mereka derhaka dan tidak memperdulikan petunjuk Allah SWT.” 


HAMKA ketika menerajui Ketua Umum Majelis Ulama Indonesia (Julai 1975 
hingga Mei 1981) telah menyarankan agar ahli-ahli MUI patuh kepada pihak 
pemerintah yang ada dalam urusan duniawi serta memberi nasihat dan teguran 
kepada mereka. Ini adalah berasaskan kepada ajaran yang telah disampaikan oleh 
Rasulullah SAW melalui hadis baginda: 


4 


i ag la ae Jasa NAN 6: JB ol eé 
ag aa JG, de GI a G ea 


Maksudnya: “Daripada Ibnu Umar, beliau berkata bahawa Rasulullah 
SAW bersabda: Agama itu adalah nasihat, lalu sahabat-sahabat 
bertanya: “Kepada siapa ya Rasulullah?”. Beliau menjawab: 


5 Ibid. 
5 HAMKA (1998), Lembaga Hidup, Singapura: Pustaka Nasional Pte. Ltd., h. 73-74. 
5! HAMKA (1992), Akhlagul Karimah, h. 164. 
58 Abdullah bin Bahram al-Darimi (2005), Sunan al-Darimi, kitab al-Raga'ig, bab al-Din al-Nasihat, 
no. hadith. 2750, j. 2, Beirut: Dar al-Fikr, h. 214. 

“Kepada Allah, RasulNya, kitab-kitabNya dan kepada imam-imam 
kaum muslimin serta orang-orang awamnya”. 


Menasihati imam-imam (para pemimpin) dalam hadis di atas bermaksud 
membantu dan menolong mereka terhadap apa yang mereka lakukan, 
mengingatkan mereka apabila mereka lalai, menutup kecacatan mereka apabila 
mereka tersalah akibat tergesa-gesa, bersatu menyokong mereka, mengembalikan 
sokongan rakyat terhadap mereka apabila orang ramai semakin menjauhi mereka. 
Nasihat yang paling besar kepada mereka ialah menghalang mereka daripada 
melakukan kezaliman dengan cara yang baik.” 


Menurut HAMKA, hadis tersebut telah menjelaskan bahawa pemimpin-pemimpin 
kaum muslimin atau pemegang-pemegang tampuk pemerintahan disebut sebagai 
“imam-imam mereka”. Kita dituntut supaya memberi nasihat kepada pemegang- 
pemegang pemerintahan supaya mereka lakukan amr ma ruf dan nahy mungkar 
dan kita juga digalakkan memberi nasihat berkaitan agama kepada orang awam. 
HAMKA menggalakkan umat Islam khususnya ahli-ahli MUI supaya 
menghormati pemerintah dan berpegang kepada demokrasi serta memberi teguran 
dengan penuh keikhlasan."' 


Para pemimpin hendaklah membuka hati mereka untuk mendengar dan menerima 
kalimat yang benar dan kata-kata yang jujur, hindarilah sifat keras kepala dan 
berbangga dengan diri sendiri dalam hal ini, kerana perkara tersebut bukanlah 
untuk kemaslahatan orang lain, tetapi untuk diri mereka sendiri. Semakin 
bertambah tinggi pangkat yang disandang, bertambah kurang pula jumlah orang 
yang berani memberi nasihat kepadanya. Ketahuilah bahawa pangkat dan 
martabat tidak akan dibawa hingga ke mati. Banyak kita lihat orang-orang yang 
mempunyai pangkat sangat gemar membangga diri dan menghina orang lain. 
Tiba-tiba setelah mereka telah menjangkau usia tua dan pencen, orang ramai tidak 
menghargainya lagi, tetapi diolok-olokkan oleh orang ramai, lantaran perhiasan 
emas dan cincin yang berada di jarinya, bukan kerana perhiasan budi dan bahasa 
yang mereka miliki. Pangkat akan hilang, tetapi jiwa yang jujur akan tetap kekal 
untuk selama-lamanya.” 


6. Hubungan Ulama Dengan Pemerintah 


Ulama ibarat pelita ketika keadaan gelap gelita, mereka adalah penunjuk ke arah 
jalan kebenaran serta mereka merupakan penentang terhadap penyelewengan 
kuasa dan kezaliman. Kebesaran dan kehebatan mereka terletak di dalam jiwa, 
bukan pada pakaian yang kemas dan segak. Mereka menjadi kuat kerana mereka 
tidak pernah memohon pertolongan kepada sesama makhluk. Para pemimpin 


2 “Ali bin Hajar al-“Asgalani (1989), Fath al-Bari Sharh Sahih al-Bukhari, kitab al-Iman, bab Qawl al- 
Nabiyy Salla Allah “Alyhi wa Sallam, j. 1, Beirut: Dar al-Kutub al-Ilmiyyah, h. 184. 
0 HAMKA (1978), Khutbah Iftitah Ketua Umum Majelis Ulama Indonesia, Jakarta: Sekretariat 
Majelis Ulama Indonesia, h. 9. 
TT Ibid., h. 5. 
S2 HAMKA (1998), Lembaga Hidup, h. 74. 

negara sentiasa berhati-hati terhadap kekuasaan ulama ke atas jiwa umat. Oleh 
yang demikian, para pemimpin tersebut terpaksa mengambil muka kepada ulama 
lantaran kerana kuat serta teguhya semangat mereka. 


Ulama adalah pemimpin rohani umat, ramai di antara mereka menderita kerana 
mempertahankan suatu pendirian. Mereka mewarisi daripada para nabi dalam 
menegakkan kebenaran dan mereka sering bertembung dengan kekuasaan 
(pemerintah) dan di dalam kenyataan kekuasaanlah yang sentiasa menang dalam 
menghadapi kebenaran, bertambah tinggi kedudukan ulama, maka bertambah 
besarlah ujian yang akan dihadapi oleh mereka.” Ulama perlu mendekati 
pemerintah tetapi ianya adalah suatu perkara yang tidaklah mudah. Mereka 
sebenarnya tidak anti pemerintah, tetapi terdapat segelintir daripada mereka 
mengambil sikap menjauhkan diri daripada pihak pemerintah, kerana itu adalah 
jalan yang paling selamat bagi mereka. Kadang-kadang terdapat juga orang yang 
belum mencapai kedudukan ulama, sudah menganggap dirinya sebagai ulama, 
akibatnya menurut HAMKA: 


“Orang-orang semacam inilah yang kerap kali mengangguk mengia- 
iakan, meskipun bukan “Ia”. Ada pula orang yang sebenarnya dia 
adalah seorang dukun penjual “azimat lalu mengaku “ulama. Karena 
melihat orang yang semacam ini yang mendekat, ada penguasa 


setempat yang menyama ratakan saja segala “ulama”. 


Menurut HAMKA, umara? dan ulama hendaklah berkerjasama dan saling 
memahami kewajipan masing-masing dan mereka tidak dapat dipisahkan di antara 
satu sama lain. Kebahagiaan dan keselamatan sesebuah negara akan dapat 
dinikmati lantaran wujudnya kerjasama yang baik di antara golongan umara? dan 
ulama, ianya merupakan satu idealisme yang tinggi, apabila kedua-dua belah 
pihak saling kenal mengenali di antara satu sama lain dan mempunyai satu 
pandangan hidup. Adalah merupakan satu kerugian jika ulama menjauhkan diri 
daipada pihak pemerintah. Namun terdapat cabaran-cabaran untuk penyatuan di 
antara kedua-dua golongan ini, antaranya, para pemimpin yang memegang 
kekuasaan pada umumnya mendapat pendidikan Barat warisan penjajah yang 
telah diseleweng oleh golongan Orientalis, manakala ulama telah sekian lama 
menanamkan sikap benci kepada penjajah. Terdapat juga anjuran pihak 
pemerintah yang kurang sesuai dengan normal-normal agama, jika ianya dituruti 
oleh para ulama, mereka merasa berdosa, jika diucapkan perkara yang sebenar, 


HAMKA (2003), Renungan Tasawuf: Manisnya Iman, Shah Alam: Pustaka Dini Sdn. Bhd., h. 121- 
122. 
“ HAMKA (1981), “Dari Hati Ke Hati: Kehidupan Ulama”, Panji Masyarakat, Jakarta: Yayasan 
Nurul Islam, no. 310, 1 Januari 1981, h. 7-8. 
6 HAMKA (1976) “Dari Hati Ke Hati: Ulama Dan Pemerintahan”, Panji Masyarakat, Jakarta: 
Yayasan Nurul Islam, no. 210, 1 November 1976, h. 5-6. 
“# HAMKA (1980), Pidato Pembukaan (Khutbah Iftitah) Ketua Umum Majelis Ulama Indonesia, 
Jakarta: Sekretariat Majelis Ulama Indonesia, h. 1-2. 

mereka akan dituduh tidak menyokong dasar-dasar yang telah ditetapkan, lantaran 
itu mereka telah mengambil langkah berdiam diri sebagai maslahah.” 


Oleh yang demikian tujuan utama penubuhan Majelis Ulama Indonesia (MUI) 
ialah untuk memberi nasihat kepada pemerintah dalam hal-hal berkaitan agama, 
sama ada nasihat tersebut diminta oleh pihak pemerintah atau sebaliknya. 
Penubuhan MUI juga bertujuan untuk menyampaikan pandangan rakyat kepada 
pemerintah, juga menyampaikan kepada rakyat apa yang diinginkan oleh 
pemerintah. Namun begitu, dalam melaksanakan tanggungjawab tersebut, MUI 
akan bertemu dengan berbagai-bagai rintangan dan kesulitan, sebagai contoh 
terdapat para pemimpin gemar apabila MUI berjaya menggembeling tenaga rakyat 
seupaya patuh kepada pihak pemerintah. Mereka akan marah jika perasaan 
mereka terguris, kebanyakan daripada kalangan mereka hanya inginkan pujian dan 
mereka amat bersetuju jika para ulama dikerahkan untuk mengeluarkan fatwa 
demi memudahkan lagi urusan mereka.” Mendekati dan menyampaikan isi hati 
rakyat kepada pemerintah adalah lebih sukar daripada mencela atau berpidato 
dengan berapi-api.” HAMKA menjelaskan cabaran yang akan ditempuh oleh 
MUI dalam merealisasikan tujuan-tujuan MUI tersebut dengan memetik kata-kata 
Presiden Suharto, katanya: 


“Kadang-kadang benar-benar ulama-ulama terletak di tengah-tengah 
laksana kue bika yang sedang dimasak dalam periuk belanga. Dari 
bawah dinyalakan api, api yang dari bawah itu ialah berbagai ragam 
keluhan rakyat. Dari atas dihimpit dengan api, api yang dari atas itu 
ialah harapan Pemerintah itu sendiri. Berat ke atas, niscaya putus dari 
bawah. Putus dari bawah niscaya berhenti jadi ulama yang didukung 
rakyat. Berat kepada rakyat, hilang hubungan dengan pemerintah, 
maksudnya tidak berhasil. Pihak yang memerintah bisa saja mencap 


tidak berpartisipasi dengan pembangunan”."' 


7. Tugas Dan Kewajipan Pemimpin 


Para pemimpin adalah di antara orang yang perlu menjaga diri mereka sendiri, 
kerana mereka kerapkali tidak mempunyai waktu untuk menyelidiki dan 
merenungi diri, ini kerana mereka merasa bahawa diri mereka telah popular, atau 
kerana pujian yang telah dihamburkan serta sorakkan orang ramai terhadap 
mereka seringkali menyebabkan para pemimpin lupa memperbetulkan diri 
mereka. Oleh kerana mereka selalu dipuji oleh orang-orang yang berada di 
sekeliling mereka serta suka mengambil muka, segala tindakan mereka yang salah 
dilupakan, bahkan dianggap baik, kerana tidak ramai orang yang berani berkata 


S HAMKA (1976) “Dari Hati Ke Hati: Ulama Dan Pemerintahan”, Panji Masyarakat, Jakarta: 
Yayasan Nurul Islam, no. 210, 1 November 1976, h. 7-8. 
S8 HAMKA (1980), Pidato Pembukaan (Khutbah Iftitah) Ketua Umum Majelis Ulama Indonesia, h. 3- 
4. 
© 20 Tahun Majelis Ulama Indonesia, Jakarta: Sekretariat Majelis Ulama Indonesia, h. 23. 
7 HAMKA (1978), Khutbah Iftitah Ketua Umum Majelis Ulama Indonesia, h. 6. 
1! 20 Tahun Majelis Ulama Indonesia, h. 23. 
33 


Jurnal Al-Tamaddun Bil. 8 (1) 2013, 17-38 


benar dalam menegur para pemimpin tersebut, oleh sebab itu, para pemimpin 
yang gemar dipuji serta mabuk populariti, pada hakikatnya hidup mereka terpencil 
dan kesepian. 


Para pemimpin hendaklah berfikir terlebih dahulu akan manfaat dan mudarat 
sebelum melakukan sesuatu pekerjaan, begitu juga pekerjaan yang telah dilakukan 
hendaklah diteliti untuk kali kedua, kerana sesuatu tindakan yang salah akan 
merugikan masyarakat. Apabila ternyata bahawa pekerjaan yang telah dilakukan 
tersebut adalah baik, berguna serta bermanfaat, hendaklah bersyukur kepada 
Allah. Sebaliknya jika pekerjaan itu ternyata salah serta sesat, hendaklah mereka 
menyesali diri, bayangkan bahaya dan celaka yang akan menimpa akibat daripada 
perbuatan tersebut, sehingga kerana memikirkannya itu akan timbul taubat serta 
timbul janji pada batin bahawa perbuatan yang salah itu tidak akan diulangi lagi.” 


Pemimpin sejati ialah pemimpin yang insaf akan kedudukan dan martabatnya 
yang tinggi, dia berkorban dengan meninggalkan pangkat tinggi dan gaji yang 
besar kerana cinta kepada rakyat, serta sanggup meleburkan dirinya ke dalam jiwa 
rakyat dan kaumnya. Pemimpin yang sejati juga merasai apa yang dirasai oleh 
rakyat. Menderita apa yang mereka deritai serta sentiasa terbuka hati menerima 
rakyat. Janganlah dikatakan sebagai pemimpin rakyat, jika tidak pernah mengenali 
rakyat dengan lebih dekat. Bahkan ada yang merasa jijik apabila melihat 
kemiskinan dan kebodohan rakyat serta tidak merasa simpati terhadap penderitaan 
dan kesengsaraan mereka." 


Para pemimpin Islam sejati hendaklah mempunyai sikap bertanggungjawab 
menegakkan hukum Allah bukan bagi pihak dirinya sendiri, mereka hendaklah 
menyelesaikan masalah dengan hukum Allah dengan seadil-adilnya dan 
menggunakan bidang kuasa yang diamanahkan kepadanya.” 


8. Larangan Melantik Orang Kafir Sebagai Pemimpin 


Allah SWT melarang orang-orang yang beriman daripada melantik golongan kafir 
sebagai pemimpin,” kerana orang-orang yang tidak beriman akan membawa 
golongan muslim ke dalam suasana taghut dan kesesatan, menyuruh berbuat jahat 
serta mencegah daripada berbuat kebaikan, terlepas daripada pimpinan Allah serta 
kecelakaan akan menimpa umat Islam.” 


Menurut Ahmad Mustafa al-Maraghi, orang-orang mukmin dilarang menjadikan 
orang kafir sebagai pemimpin atau teman rapat, sebaliknya orang-orang mukmin 
haruslah memerhatikan apa yang dikehendaki oleh agama Islam, seperti perasaan 


” HAMKA (1992), Akhlagul Karimah, h. 151. 
? Ibid., h. 152-153. 
“HAMKA (1973), Pemimpin Dan Pimpinan, h. 25-26. 
15 Abdul Hadi Awang (1995), Sistem Pemerintahan Negara Islam, Kepala Batas: Dewan Muslimat 
Sdn. Bhd., h. 50-51. 
7 HAMKA (1999), Tafsir Al-Azhar, j. 2, h. 749. Lihat juga Muhammad Rashid Rida (2005), Tafsir al- 
Our'an al-Hakim al-Mashhuir bi Tafsir al-Manar, c. 2, j. 3, Beirut: Dar al-Kutub al-Ilmiyyah, h. 229. 
" HAMKA (1999), Tafsir Al-Azhar, j. 2, h. 749-750. 

mencintai dan membenci haruslah berdasarkan pertimbangan agama semata- 
mata." Janganlah orang-orang mukmin melantik orang kafir sebagai pemimpin 
kecuali setelah mereka beriman dan memberi kepatuhan sepenuhnya kepada 
agama Islam, penganut-penganutnya dan negara dengan pengakuan serta 
amalan. 


HAMKA mempersoalkan tindakan orang-orang Islam yang melantik golongan 
kafir sebagai pemimpin sedangkan mereka mendakwa bahawa mereka masih 
beriman, apakah sebenarnya yang mereka harapkan daripada golongan kafir 
tersebut sehingga mengabaikan golongan muslimin, kata HAMKA: 


“Mereka lebih suka dan lebih percaya menyerahkan pimpinan hidupnya 
kepada orang yang kafir. Apa benarkah yang mereka harapkan dari 
orang kafir itu, sehingga mereka tidak mau meletakkan kepercayaan 
kepada orang yang beriman, padahal mereka mengaku beriman?. Kalau 
pimpinan diserahkan kepada orang kafir, kemanakah mereka hendak 
dibawa oleh orang kafir itu?. Niscaya kepada kafir pula, bukan?. 
Mereka mengambil pimpinan dari kaum kafir... Mereka memandang 
bahwa segala yang datang dari kafir itu segala baik, dan segala yang 
datang dari Islam segala buruk, namun mereka masih mengaku 


80 
beragama Islam”. 


Penyerahan pimpinan hidup kepada orang kafir akan menyebabkan golongan 
umat Islam menyerahkan pendidikan anak-anak mereka kepada sekolah-sekolah 
Kristian. Padahal sekolah-sekolah tersebut adalah sambungan daripada Perang 
Salib terdahulu dan bertujuan untuk mengkristiankan anak-anak orang Islam. Ibu 
bapa yang menghantar anak-anak mereka telah meletakkan sepenuh kepercayaan 
kepada sekolah-sekolah Kristian untuk kejayaan masa depan anak-anak mereka, 
tanpa mereka sedari anak-anak mereka telah murtad dan menganut agama 
Kristian.®' 


Larangan melantik golongan kuffar sebagai pemimpin juga adalah kerana mereka 
mempunyai rancangan tersendiri iaitu supaya orang yang beriman kembali kepada 
kekufuran dan jahiliyah seperti mereka, menghalang perkembangan agama 
Islam,” orang-orang Islam yang melantik mereka telah termasuk dalam golongan 
mereka, serta mereka akan bekerjasama dalam menghancurkan Islam." 
Keingkaran mereka kepada Allah dan peraturan-peraturan Allah akan 
menyebabkan rancangan pimpinan mereka tidak tentu arah, membawa kecelakaan 
kepada orang-orang Islam serta berlaku kekacauan dan keruntuhan. Melantik 


3 Ahmad Mustafa al-Maraghi (2006), Tafsir al-Maraghi, c. 2, j. 1, Beirut: Dar al-Kutub al-Ilmiyyah, 
h. 485. 
7? Sa'id Hawwa (1999), Al-Asas fi al-Tafsir, c. 5, j. 2, Qahirah: Dar al-Salam, h. 1141. 
“HAMKA (1999), Tafsir Al-Azhar, j. 2, h. 1474-1475. 
S1 Ibid., j. 2, h. 1474. 
® Thid., h. 1348. 
8 Ibid., h. 1762-1763. 

mereka sebagai pemimpin adalah salah satu tingkahlaku golongan munafik." 
Walau bagaimanapun, jika pimpinan tertinggi berada dalam genggaman orang 
Islam, pemimpin Islam dibolehkan memberi kepercayaan kepada pemeluk agama 
lain untuk memegang satu jabatan dengan syarat tidak ada sebarang kekhuatiran.” 


Kesimpulan 


HAMKA telah membincangkan sifat-sifat pemimpin yang diingini oleh semua 
lapisan masyarakat, bersih daripada segala bentuk penyelewengan dan mencapai 
keredaan Allah, antara sifat-sifat tersebut ialah: berani bertindak, pahlawan budi, 
lapang dada, bersabar, cintakan keadilan, amanah, berani, bijaksana dan 
bertimbang rasa. HAMKA turut membincangkan kepentingan hubungan antara 
ulama dan umara? demi kebaikan ummah sejagat dan menurut HAMKA, kedua- 
dua golongan ini tidak dapat dipisahkan di antara satu sama lain. Faktor-faktor 
kejatuhan pemimpin turut dibincangkan oleh HAMKA antaranya, menuruti 
kehendak hawa nafsu, melanggar janji dan tidak berlaku adil terhadap rakyat, 
ianya dibincangkan oleh HAMKA agar menjadi panduan kepada para pemimpin 
kini bahawa pemimpin adalah satu amanah yang berat dan bukannya tempat untuk 
mencari kemuliaan kerana ia akan ditanya oleh Allah SWT pada hari akhirat 
kelak. Seterusnya HAMKA mengingatkan umat Islam agar tidak melantik 
golongan kafir sebagai pemimpin kerana mereka kelak akan membawa umat 
Islam ke lembah kesesatan. 

